1. ปัจจัยความเสี่ยง

 ความเสี่ยงทางการตลาด

ภาวะต่อเนื่องของราคาที่สูงขึ้นของวัตถุดิบและชิ้นส่วน

วัตถุดิบสำคัญที่ใช้ในการผลิตเครื่องใช้ไฟฟ้า อาทิ เหล็ก ทองแดง พลาสติก เป็นต้น
ยังคงมีแนวโน้มของระดับราคาสูงขึ้นอย่างต่อเนื่อง
โดยเฉพาะอย่างยิ่งราคาน้ำมันในตลาดทั่วโลกมีแนวโน้มของราคาสูงขึ้นอย่างต่อเนื่องเช่นกัน
ยังผลให้ค่าใช้จ่ายในการผลิตปัจจัยการผลิตสูงมากยิ่งขึ้น
รวมทั้งค่าใช้จ่ายในเรื่องของค่าขนส่งวัตถุดิบและสินค้าสำเร็จรูป ค่าระวางเรือทั้งขาเข้าและขาออก
ยังผลให้เกิดค่าใช้จ่ายที่ไม่ได้กำหนดไว้ในต้นทุนของสินค้า

นอกจากแนวโน้มของราคาวัตถุดิบที่สูงขึ้นแล้ว
การวางแผนการจัดการสั่งซื้อวัตถุดิบและชิ้นส่วนยังต้องสามารถตอบสนองให้ทันต่อการผลิตและส่งมอบลูกค้า
เนื่องจากมีความเสี่ยงในการขาดแคลนหรือเกิดความยากลำบากในการจัดหาและไม่ทันต่อแผนการผลิตที่วางไว้
ยังผลให้เกิดความล่าช้าในการส่งมอบและเสี่ยงต่อการถูกยกเลิกการสั่งซื้อ
ปริมาณอุปทานของวัตถุดิบยังมีภาวะที่มีการตอบสนองไม่เพียงพอกับความต้องการในตลาดยังผลให้เกิดภาวะการขาดแคลนและมีความเสี่ยงที่จะต้องจัดซื้อจัดหาในระดับราคาที่สูงขึ้นเนื่องจากการแข่งขันในการสั่งจองซื้อ
ภาวะความเสี่ยงดังกล่าวยังคงมีสภาวะต่อเนื่องและมีระดับเข้มงวดขึ้นเรื่อยๆ
บริษัทฯได้มีการวางแผนการบริหารจัดการเพื่อลดความเสี่ยงดังกล่าวโดยสั่งจองวัตถุดิบสำคัญไว้ล่วงหน้า
ได้มีการติดตามสภาวะการณ์ของปริมาณการผลิต สต็อก และแผนการผลิตผลิตภัณฑ์ของบริษัทฯ
อย่างใกล้ชิดและเพิ่มความถี่ในการติดตามรวมทั้งการเปลี่ยนแปลงแผนการบริหารจัดการให้รองรับกับการผลิตที่ตอบสนองความต้องการของลูกค้าได้

สภาวะความเสี่ยงจากปัจจัยภายนอก

1. ราคาน้ำมันในตลาดเป็นปัจจัยความเสี่ยงที่มีผลกระทบโดยตรงต่อค่าใช้จ่ายในด้านการขนส่ง
ค่าระวางทางเรือและอากาศ และยังคงมีแนวโน้มของการขึ้นของราคาอย่างต่อเนื่อง
ทั้งนี้ได้มีการประมาณการในเรื่องของค่าใช้จ่ายอย่างมีความระมัดระวัง
และมีการวางแผนการจัดการให้ลดต้นทุนด้าน Logistics
ลงเพื่อให้สามารถรักษาระดับความมีเสถียรภาพของราคาต้นทุนให้ยาวนานที่สุด

2. ข้อกำหนดของผลิตภัณฑ์ในเรื่องของความปลอดภัยของผลิตภัณฑ์เครื่องใช้ไฟฟ้า
ข้อกำหนดในเรื่องการประหยัดพลังงานรวมถึงการแสดงค่าในฉลาก
รวมถึงการกำหนดเงื่อนไขในการสั่งซื้อที่ต้องเป็นไปตามมาตรฐานระหว่างประเทศ อาทิ ISO9000
, ISO14000 และมาตรฐานผลิตภัณฑ์ของแต่ละประเทศ เป็นต้น
ข้อกำหนดดังกล่าวเหล่านี้เป็นสิ่งสำคัญที่ทางผู้ผลิตจำเป็นที่จะต้องศึกษาและติดตามการเปลี่ยนแปลงและปรับเปลี่ยนให้ทันกับสภาวะในปัจจุบัน
โดยเฉพาะอย่างยิ่งในการวางแผนพัฒนาผลิตภัณฑ์ในอนาคต

3. การปรับเปลี่ยนในเรื่องการค้าระหว่างประเทศโดยเฉพาะในเรื่อง FTA ( Free Trade
Area ) ระหว่างคู่ค้าต่างประเทศและคู่ค้ากับไทยโดยเฉพาะสินค้าเครื่องใช้ไฟฟ้า
ซึ่งจะมีผลกระทบทั้งในด้านบวกและด้านลบ
โดยในด้านบวกสินค้าส่งออกไปยังประเทศคู่ค้าสามารถเพิ่มศักยภาพการแข่งขันได้โดยการลดภาษีนำเข้าส่งผลให้ราคาลดลงตามทิศทางการลดลงของภาษีบริษัทฯได้ใช้สิทธิประโยชน์จาก
FTA ทำให้สามารถส่งออกได้มากขึ้น
ในทางกลับกันก็จะส่งผลลบโดยสินค้าที่นำเข้าจากประเทศคู่ค้ามีต้นทุนการนำเข้าลดลง
ดังนั้นจึงต้องทำการศึกษาและติดตามนโยบายและสถานการณ์ในเรื่องนี้อย่างใกล้ชิดต่อไป

 ความเสี่ยงทางการเงิน

ความเสี่ยงจากสินเชื่อ

ความเสี่ยงทางด้านสินเชื่อ คือความเสี่ยงที่ลูกค้าไม่สามารถชำระหนี้ตามเงื่อนไขที่ตกลงกันไว้
และความเสี่ยงจากการที่คู่สัญญาไม่สามารถปฏิบัติตามเงื่อนไขในสัญญาและเงินให้กู้ยืมอาจทำให้เกิดความสูญเสียทางการเงินได้
ทั้งนี้บริษัทฯได้กำหนดนโยบายในการป้องกันความเสี่ยงดังกล่าว
โดยการวิเคราะห์ฐานะทางการเงินของลูกค้าและคู่สัญญาโดยกำหนดระเบียบการพิจารณาและระยะเวลาในการให้สินเชื่อ
( Credit Term )

สินเชื่อของบริษัทฯ หมายถึง การให้เครดิตกับลูกค้าจากการขายสินค้า
ซึ่งเป็นธรรมเนียมการปฏิบัติทางการค้าโดยทั่วไป
และการให้กู้ยืมแก่พนักงานในลักษณะที่เป็นสวัสดิการของบริษัทฯ

ความเสี่ยงจากอัตราแลกเปลี่ยนเงินตราต่างประเทศ

ความเสี่ยงจากอัตราแลกเปลี่ยนเงินตราต่างประเทศเกิดจากการขายสินค้า การชำระค่าสินค้า
วัตถุดิบ เครื่องจักร อุปกรณ์ บริษัทฯ
ป้องกันความเสี่ยงจากอัตราแลกเปลี่ยนเงินตราต่างประเทศโดยการทำสัญญาซื้อขายเงินตราต่างประเทศล่วงหน้าเพื่อป้องกันความเสี่ยงจากอัตราแลกเปลี่ยน

คาวมเสี่ยงทางด้านอัตราดอกเบี้ย

ความเสี่ยงทางด้านอัตราดอกเบี้ยเกิดขึ้นจากการเปลี่ยนแปลงของอัตราดอกเบี้ยในตลาด
อันจะมีผลกระทบต่อรายได้ดอกเบี้ยและค่าใช้จ่ายดอกเบี้ยในงวดปัจจุบันและในอนาคตของบริษัทฯ